ສປຊ ຮຽກຮ້ອງໃຫ້ ທຸກພັກຝ່າຍ ໃນຊີເຣຍ ຢຸດຍິງ 
ທ່ານ Ban ​ໄດ້​ຮຽກ​ຮ້ອງ ໃນ​ວັນ​ພຸດ​ມື້​ນີ້ ທີ່​ກອງ​ປະຊຸມ​ຢູ່ຄູ​ເວດ ບ່ອນ​ທີ່ ອົງການ​ມະ​ນຸດ​ສະ​ທໍາ ຂອງສະຫະ​ປະຊາ​ຊາດ ຊອກ​ຫາ​ທຶນ 1.500 ລ້ານ​ໂດ​ລາ.
ເລຂາທິການໃຫຍ່ສະຫະປະຊາຊາດ ທ່ານ Ban Ki-moon ໄດ້ຮຽກ ຮ້ອງໃຫ້ພັກຝ່າຍຕ່າງໆທີ່ເຮັດສົງຄາມຢູ່ໃນຊີເຣຍຈົ່ງ ຢຸດເຊົາການສູ້ລົບກັນໂດຍຮ້ອງສະຖານະການຢູ່ໃນປະເທດ ດັ່ງກ່າວນັ້ນວ່າ ເປັນ “ຄວາມຫາຍານະ ” ທ່ານ Ban ໄດ້ຂໍຮ້ອງໃນວັນພຸດມື້ນີ້ ທີ່ກອງປະຊຸມໃນຄູເວດ ບ່ອນທີ່ ອົງການມະນຸດສະທໍາສະຫະປະຊາຊາດ ຊອກຫາທຶນ 1 ພັນ 500 ລ້ານໂດລາ ເພື່ອຊ່ວຍເຫລືອອົບພະຍົບຊີເຣຍ ແລະ ຜູ້ປະສົບໄພໃນປະເທດ ທີ່ໄດ້ຮັບຜົນກະທົບ ຈາກບັນຫາຂັດ ແຍ້ງທີ່ດຳເນີນມາເປັນເວລາເກືອບສອງປີແລ້ວນັ້ນ ຄູເວດ ແລະ ສະຫະລັດ ອາຣັບ ເອເມີເຣັສ ຕ່າງກໍໃຫ້ຄຳໝັ້ນ ສັນຍາວ່າ ຈະໃຫ້ການຊ່ວຍເຫລືອ 300 ລ້ານໂດລາ ກອງປະຊຸມນີ້ ມີຂື້ນນຶ່ງມື້ ຫລັງຈາກທູດພິເສດຂອງສັນນິບາດອາຣັບ ແລະສະຫະປະຊາຊາດ ຮັບຜິດຊອບກ່ຽວກັບຊີເຣຍ ທ່ານ Lakhdar Brahimi ຮຽກຮ້ອງໃຫ້ສະພາຄວາມໝັ້ນຄົງ ສະຫະປະຊາຊາດ ເອົາມາດຕະການ ທ່ານ ເຕືອນວ່າ ຊີເຣຍ ກໍາລັງພັງທະລາຍລົງ ໃນວັນອັງຄານ ທີ່ຜ່ານມາ ປະທານາທິບໍດີ ສະຫະລັດ ທ່ານ Barack Obama ກ່າວ ວ່າ ວໍຊິງຕັນ ຈະໃຫ້ການຊ່ວຍເຫຼືອເພີ້ມຕື່ມ 155 ລ້ານໂດລາແກ່ຊີເຣຍ ການຊ່ວຍເຫລືອ ດັ່ງກ່າວຈະຮວມທັງເຄື່ອງນຸ່ງຫົ່ມ ຢາປົວພະຍາດ ອາຫານປະເພດເຂົ້າ ຜ້າຫົ່ມ ເກີບໃສ່ ຍາມໜາວ ແລະເຕົາໄຟຄົວກິນ ການໃຫ້ຄຳໝັ້ນສັນຍາຄັ້ງໃໜ່ຂອງສະຫະລັດໄດ້ເພີ້ມ ມູນຄ່າການຊ່ວຍເຫຼືອທັງໝົດຂື້ນເປັນ 365 ລ້ານໂດລາ ທ່ານນາງ Kristina Georgieva ກໍາມາທິການດ້ານມະນຸດສະທໍາ ຂອງສະຫະພາບ ຢູໂຣບ ກ່າວວ່າ ກຸ່ມ 27 ປະເທດຈະປະກາດເພີ້ມຂື້ນການຊ່ວຍເຫລືອຂື້ນເປັນສອງເທົ່າ ແກ່ຊີເຣຍຊຶ່ງມີມູນຄ່າປະມານ 270 ລ້ານໂດລາ ທ່ານນາງກ່າວວ່າ ການຊ່ວຍເຫລືອ ແມ່ນເປັນທີ່ “ຕ້ອງ ການຫລາຍທີ່ສຸດ” ສຳລັບປະຊາຊົນຊີເຣຍທີ່ພາກັນ”ໜາວ” ຫີວ ແລະຢ້ານກົວນັ້ນ